**אסי טוּביה וחברים** היא סדרת דרמה קומית ישראלית המשודרת על ידי ערוץ מאיר לילדים. הסדרה התחילה בכיכוב השחקנים אסי צובל וטוביה רוזנפלד תחת השם **אסי וטוביה** ולאחר שהצטרפו אליהם שחקנים נוספים קיבלה הסדרה את שמה הנוכחי.

בין 2006 ל-2023 שודרו 10 עונות של הסדרה והיא סדרת הטלוויזיה הארוכה ביותר שנוצרה בערוץ מאיר לילדים. כמו כן, נוצרו לסדרה מספר תוכניות ספין אוף, כגון "הרפתקאות אסי וטוביה בעיר דוד", "הסוד של ירושלים" "יבנה וחכמיה" ועוד.

היסטוריה
--------

בדצמבר 2006 הוחלט בערוץ מאיר, אתר אינטרנט להפצת יהדות מטעם מכון מאיר, להפנות חלק מתכניו לילדים ונוער. כך החלו לשדר תוכנית טלוויזיה קצרה בשם "תנ"ך חי" עם הרב לוי סודרי. לאחר תקופה של שידורים הצטרף טוביה רוזנפלד בתור מנחה הפותח וסוגר התוכנית עם כמה מילים קצרות וניגונים. אחרי כמה חודשים הצטרף אסי צובל, ששימש בתור עורך וידאו בתוכנית, וכך נוצר הצמד "אסי וטוביה", שהציג עלילות ארוכות יותר. בריאיון לרב חגי לונדין סיפר אסי צובל על תהליך הצטרפותו לתוכנית כשחקן:

> 
> ערכתי את הדברים, והיו לי הערות לשיפור ולשימור. בסופו של דבר לאט לאט הבנו שכדי לדבר אל הילדים, כדי לעשות סיטואציה, אתה לא יכול לתת רק לבן אדם אחד לשבת ולדבר.. הוא חייב שיהיה מישהו שיהיה פרטנר, שיהיה איזשהו קונפליקט, וכך בעצם נוצרה הדמות של אסי.
> 
> 
> 
> — תוכניות ילדים - ראיון עם אסי צובל וטוביה רוזנפלד - תוכנית מספר 21 - ערוץ מאיר - אתר היהדות הגדול בעולם, באתר ערוץ מאיר - אתר היהדות הגדול בעולם, ‏27 באפריל 2010
> 

בדצמבר 2009 עברו צילומי התוכנית מהמקלט אל אולפן מכון מאיר, שם נוצר ה'צריף' המיתולוגי של התוכנית וגם הצטרף אבישי שטרית בתור מפעיל בובת תרנגול הודו מדבר בשם "פולקע". באותה תקופה היה יובל גינזבורג במאי הסדרה, ולאחר שצפה בקטע משחק של עופר מימרן בהמלצתו של שטרית, קרא לו להצטרף לשחק בסדרה בתור חברו של אסי. לאחר מכן הוחלף גינזבורג בבמאי אופיר דרעי.

בתחילה הסדרה לא הייתה מחולקת לעונות כלל, בשלב מסוים חולקה הסדרה למספר סדרות נפרדות, "**החדר של טוביה**", בה נכללו הפרקים שצולמו במרתף בשנתיים הראשונות של הסדרה, "**אסי וטוביה עולים לצריף**", בה נכללו הפרקים הראשונים שצולמו לאחר המעבר לצריף, וכן "**אסי טוביה ופולקע**" ו"**אסי טוביה וחברים**" מחולקים כרונולוגית לפי הפרקים הישנים והחדשים בהתאמה.

תמונת הסדרה הקודמת. בתמונה נראים דמויותיהם של אסי צובל, פולקע וטוביה רוזנפלד (מימין לשמאל)לאחר תקופה הוחלט לאחד בחזרה את הסדרה ולחלקה למספר עונות, וכך נקבע גם מספור העונות החדשות. עונה 6 הוקדשה לנושאי השבת. מספר מפרקי הסדרה דובבו על ידי הערוץ לשפה האנגלית.

בינואר 2013 החלו לשודר פרקי התוכנית בטלוויזיה בכבלים ובלוויין דרך אפיק 96 ב-HOT, ובפברואר 2014 גם ב-yes.

תקציר עלילה
-----------

רוב עלילת הסדרה מתרחשת ב'צריף' המיתולוגי, צריף מעץ ברחוב שדרות המאירי 4 בשכונת קריית משה בירושלים, בו נוהגים להתאסף ילדי השכונה, אסי, עופר, מתי ועוד. הצריף משמש גם כמקום משכנו של תרנגול ההודו המדבר, "פולקע", מדען אשר נוהג לערוך את ניסוייו בצריף. טוביה רוזנפלד הוא מוזיקאי ותקליטן, אשר מהווה את הדמות הבוגרת והאחראית בצריף.

בעונות המאוחרות יותר הצטרף מתן פלדמן שבתחילה היה ישראלי אך לאחר מכן סופר שהוא עולה מאמריקה אם מתן בעצמו חשף בדיבייט שנולד באוקראינה ולאחר מכן היה בכווית.

רוב עונות הסדרה אינן מהוות דרמה בהמשכים, אלא כל סרט הוא עלילה בפני עצמה, הסובבת סביב חיי היום יום של חברי הצריף, הלימודים בבית הספר וכדומה. 

בדרך כלל הפרקים מדברים על יחסי החברות בין אסי, טוביה, מתי ועופר.

לעיתים העלילה מורכבת ומותחת יותר, וחלק מהסרטים כוללים כמה חלקים. בעבר היה משודר בחנוכה סרט מתח בן כמה חלקים, שלרוב היה גם קשור לחג, לכבוד חגיגות יום ההולדת לערוץ מאיר לילדים.

ספין אוף
--------

### הרפתקאות אסי וטוביה בעיר דוד

**הרפתקאות אסי וטוביה בעיר דוד** היא סדרה בעלת 15 פרקים, בה מתמודדים אסי, טוביה, פולקע ועופר אגדה עתיקה יבוסית עתיקה שקמה לתחייה ומסכנת את ביטחון מדינת ישראל. על פי האגדה, לפני שנים רבות, שרידיו של כתר עתיק יומין אשר העניק כוח עצום לאדם שחבש אותו, אשר הושמד על ידי ארבעת המלכים הגדולים של אותה התקופה, כושפו לארבעת מטבעות אשר על ידי שיבוצן בטס זהב ניתן יהיה לשחזר את הכתר. החבורה נחלצת לעצור את ארנן, מחליפו של הארכאולוג הראשי בעיר דוד אשר מנסה להשיג את הכתר. לאורך רוב פרקי הסדרה הם נכשלים בניסיונות לעצור את ארנן, והוא מצליח להניח את ידו על כל המטבעות, אך בסופו של דבר אסי מוצא את הכתר ומשמיד אותו. הסדרה נכתבה על ידי שני האריס, בוימה בידי יובל גינזבורג, ושודרה בין 2 ביולי ל-28 באוגוסט 2014.

### תלמוד ישראלי עם אסי וטוביה

**תלמוד ישראלי** היא סדרת דרמה קומית אשר נוצרה בשיתוף עם ארגון תלמוד ישראלי המעודד את לימוד התלמוד לנוער. במהלך הסדרה נתקלים אסי, טוביה ופולקע, במגוון מקרים ומעשיות הקשורים לסוגיות מהתלמוד הבבלי. הסדרה, אשר כתבה על ידי אדם צחי ובוימה בידי יצחק סברלדוב, שודרה לראשונה באוקטובר 2014 למשך 2 עונות,

### הסוד של ירושלים

סדרת **הסוד של ירושלים** נכתבה על ידי אסי צובל ורננית פרשני, ובוימה בידי אפיר דרעי. צובל התבטא לגבי תהליך כתיבת הסדרה:

> 
> היה אתגר מאוד מאוד גדול בכתיבה של הסדרה. בגלל שמצד אחד אנחנו עושים סדרה על סיפורי החורבן של ירושלים שזה דבר מאוד לא שמח, לא נושא שצוחקים עליו, ומצד שני זו סדרה מלאה בבדיחות. היינו צריכים למצוא את האיזון הנכון בין הרצינות של הסיפורים ולשמור עליהם סיפורים רציניים, ומצד שני עדיין לעשות אותה סדרה קלילה וכיפית שיהיה כיף לילדים לצפות בה.
> 
> 
> 
> —  מגלים את הסוד של ירושלים, סרטון בערוץ "ערוץ מאיר לילדים", באתר יוטיוב (אורך: 05:03)
> 

הסדרה עלתה לשידור ב-13 בנובמבר 2016 והייתה להשקעה הגדולה ביותר של הערוץ. היא כוללת 15 פרקים בהם גוללו את קורותיהם של אסי, טוביה, עופר, פולקע וחבורת ילדים ירושלמית אשר נבחרים לשחק בשעשועון בנושא ההיסטוריה של ירושלים ומתקיים ברחבי העיר. במהלך המשחק פוגשים אסי ועופר את חילקיהו, נביא שנסע בזמן מתקופת טרום חורבן בית המקדש השני. לאחר מכן הם חוזרים עמו בזמן אל אותה התקופה ומנסים למנוע את חורבן הבית.

בנוסף לשחקנים הקבועים של הזיכיון, לוהקו דמויות נוספות כגון יפים ריננברג המגלם את חילקיהו ורם מזרחי המגלם את שמשון. בתחילה תוכנן שמזרחי יגלם את הנביא חלקיהו אך לאחר מכן הוחלט לשנות זאת.

### אבות לילדים

**אבות לילדים** היא סדרה בהשתתפות אסי, טוביה ופולקע, אשר מנגישים משניות ממסכת אבות. הסדרה נכתבה על ידי אדם צחי ובוימה בידי אייל זייד. היא החלה לשודר בשנת 2020.

### חקירה בין ממדית

**חקירה בין ממדית** היא סדרה בהשתתפות טוביה, פולקע ודמויות נוספות אך בלי אסי. הסדרה נכתבה על ידי מתן צור ואור אסולין. במהלכה פולקע מעביר חוג מדע בזום, ובמסגרת החוג הוא מחליט להשתמש בטכנולוגיה חדשה, ולהכניס את משתתפי החוג אל תוך מרחב בין-ממדי חדשני הנקרא "פולקע זום", אך פושע מסתורי מממד אחר כולא את הילדים בתוך ה"פולקע זום".

### יבנה וחכמיה

**יבנה וחכמיה** היא סדרה בהשתתפות אסי, טוביה, פולקע ועופר, אשר נכתבה על ידי יצחק לאור, בוימה בידי אופיר דרעי והופקה בידי צבי יהודה הרלינג. היא החלה להיות משודרת בקיץ 2023.

הסדרה מתרחשת בתל יבנה שבה ישנו חלון מעבר זמן אל העיר יבנה העתיקה של לאחר חורבן בית שני. הדמויות נעות בין שתי התקופות באמצעות חלון הזמן.

דמויות
------

| שחקן | דמות | אסי טוביה וחברים | הרפתקאות אסי וטוביה בעיר דוד | תלמוד ישראלי | הסוד של ירושלים | אבות לילדים | חקירה בין מימדית | יבנה וחכמיה |
| --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
| אסי צובל | אסי | **ראשי** |  | **ראשי** |
| טוביה רוזנפלד | טוביה | **ראשי** |
| אבישי שטרית | פולקע |  | **ראשי** |
| השוטר מלאכי |  | **משני** |  | **משני** |  | **אורח** |  | **אורח** | **משני** |
| ניסים |  | **משני** |  | **משני** |  | **ראשי** |
| עופר מימראן | עופר |  | **אורח** | **ראשי** |  | **ראשי** |  | **ראשי** |
| דן סודרי | מתי |  | **אורח** | **ראשי** |  | **משני** |  |
| רב-פקד טוויזר |  | **אורח** |  |
| אסף פניאל | מוֹלי |  | **ראשי** |  |
| אריאל קרן | מתן פלדמן |  | **אורח** |  | **משני** | **ראשי** |  | **משני** |  | **ראשי** |
| יובל שוורצמן | יובל שוורצמן |  | **משני** |  |
| רם מזרחי | שימי |  | **אורח** | **משני** |  |
| שחר לבב אל | המורה אביגדור |  | **אורח** |  | **משני** |  | **משני** |
| ליאור אלבוכר | אבנר |  | **אורח** |  |
| אושרי מימון | אלישע | **אורח** |  |
| עליון שמש | **אורח** |  |
| יחזקאל לנג | הדוד ריצ'רד |  | **אורח** |  | **אורח** |  |
| ויקטור יונה | ארנן |  | **ראשי** |  |
| רם מזרחי | שמשון |  | **משני** |  |
| יפים ריננברג | חלקיהו |  | **ראשי** |  |
| אשר בן-אבו | אמסלם |  | **משני** |  |
| ערן קראוס | יעקב יעקב |  | **ראשי** |  |
| רם מזרחי | יעקב יעקב |  | **ראשי** |  |
| שמואל הדג'ס | רומיאוס קוסינוס |  | **ראשי** |
| חנן לדרמן | שלומפוס |  | **ראשי** |
| דניאל זרסקי | שמואל בן פקולי |  | **ראשי** |
| רם מזרחי | אחיה השמשוני |  | **ראשי** |

קבלה
----

יהודה שלזינגר מישראל היום כינה את הצמד אסי וטוביה ככוכבי הילדים חובשי הכיפות, והמקבילה ליובל המבולבל של הציבור החילוני. אריאל הורוביץ מכיפה כתב כי כוכבי הסדרה הפכו למותג פופולרי בקרב ילדי הציונות הדתית, ולפי ynet התוכנית הצליחה לחדור כמעט לכל בית במגזר הדתי.

תמר רותם מהארץ כתבה כי הסדרה חביבה ומושכת לצפייה, כשעל פי רוב השפה הטלוויזיונית בתוכנית עדכנית למדי. היא ציינה כי היה אפשר להתחבר אל הסדרה על אף התוכן הדתי בה, אך הדגישה כי מתעוררת תחושה מטרידה מהדרת הנשים מהתוכנית.

ראו גם
------

* עלילות ארץ גושן
* מעמול (סדרה)

קישורים חיצוניים
----------------

* אתר האינטרנט הרשמי של אסי טוביה וחברים
* אסי טוביה וחברים, במיזם "אישים" לתיעוד היצירה הישראלית
* אסי וטוביה-שלא נחמיץ חלק א, סרטון בערוץ "ערוץ מאיר לילדים", באתר יוטיוב (אורך: 12:15)
* לא צריכים לדעת הכל, באתר כיפה, 1 במאי 2008
* ברוכים הבאים לקייטנה של אסי וטוביה, באתר ynet, 8 ביולי 2011

ביאורים
-------

1. ↑  הצריף אינו קיים במציאות, ובפועל הוא מצולם באולפן

הערות שוליים
------------

1. 1 2 3  אסי טוביה וחברים - מאחורי הקלעים, באתר ערוץ מאיר לילדים, ‏תשרי תשע"ב
2. ↑  אסי טוביה וחברים - עונה 7 - מאחורי הקלעים, באתר ערוץ מאיר לילדים
3. ↑  דודו כהן, ‏"אנשים מבקשים חתימות בכותל", באתר ‏מאקו‏, 8 בפברואר 2012
4. ↑  תוכניות ילדים - ראיון עם אסי צובל וטוביה רוזנפלד - תוכנית מספר 21 - ערוץ מאיר - אתר היהדות הגדול בעולם, באתר ערוץ מאיר - אתר היהדות הגדול בעולם, ‏27 באפריל 2010
5. 1 2 3 4 5  אסי טוביה וחברים - עונה 10 - מאחורי הקלעים, באתר ערוץ מאיר לילדים
6. ↑  בשבע 385: לא רק משחק ילדים, באתר ערוץ 7, 18 במרץ 2010
7. ↑  הבלוגיה, חלוקת סדרות אסי וטוביה, באתר ערוץ מאיר לילדים
8. ↑  אסי טוביה וחברים - עונה 6, באתר ערוץ מאיר לילדים
9. ↑  אנגלית, באתר ערוץ מאיר לילדים
10. ↑  ישי פרידמן, יהודים בפריים טיים: ערוץ מאיר בהוט, באתר nrg‏, 6 בינואר 2013
11. ↑  אפי אברהם, ‏טלויזיה אמונית: 'ערוץ מאיר' עובר לשדר במסגרת הוט, באתר "סרוגים", 28 בינואר 2013
12. ↑  אפי אברהם, ‏גם בYES: ערוץ מאיר מתחבר ללווין ומשיק אתר חדש, באתר "סרוגים", 20 בפברואר 2014
13. ↑  הרפתקאות אסי וטוביה בעיר דוד, באתר ערוץ מאיר לילדים
14. ↑  חכמולוגי, לוח החופש הגדול תשע'ד !!! כל החופש בלוח אחד !, באתר ערוץ מאיר לילדים, ‏2014
15. 1 2  אסי וטוביה ברדיו קול חי, באתר ערוץ מאיר לילדים
16. ↑  אבי רט, ילדים, היום נלמד גמרא, באתר ynet, 29 באוקטובר 2014
17. ↑  לומדים גמרא עם אסי, טוביה ופולקע: גם אתם יכולים להיות פוסקים, באתר ynet, 14 בספטמבר 2016
18. 1 2 3  תלמוד ישראלי, באתר ערוץ מאיר לילדים
19. ↑   תלמוד ישראלי עם אסי וטוביה - פרק 1 "ייאוש מאבידה", סרטון בערוץ "תלמוד ישראלי", באתר יוטיוב (אורך: 03:45)
20. 1 2   מגלים את הסוד של ירושלים, סרטון בערוץ "ערוץ מאיר לילדים", באתר יוטיוב (אורך: 05:03)
21. 1 2  סדרת מתח והרפתקאות על ימי בית שני לילדים, באתר כיפה, 3 בנובמבר 2016
22. ↑  ערוץ מאיר לילדים, ליצור את הסדרה הכי מושקעת אי פעם בערוץ, באתר פייסבוק, ‏4 באוגוסט 2022
23. ↑  הסוד של ירושלים, באתר ערוץ מאיר לילדים
24. ↑  אבות לילדים, באתר ערוץ מאיר לילדים
25. ↑  ערוץ מאיר לילדים, תוכנית חדשה ונפלאה על פרקי אבות!, באתר פייסבוק, ‏15 בינואר 2020
26. ↑   קיץ בערוץ מאיר לילדים!, סרטון בערוץ "ערוץ מאיר לילדים", באתר יוטיוב (אורך: 00:40)
27. ↑   אתר האינטרנט הרשמי של חקירה בין ממדית
28. ↑   יבנה וחכמיה - אסי וטוביה - פרק 1, סרטון בערוץ "ערוץ מאיר לילדים", באתר יוטיוב (אורך: 20:42)
29. ↑  יבנה וחכמיה, באתר ערוץ מאיר לילדים
30. ↑  יהודה שלזינגר, יובל המבולבל, הגרסה הדתית, באתר ישראל היום, 15 במרץ 2012
31. ↑  "בסך הכל בן אדם רגיל", באתר כיפה, 22 בדצמבר 2011
32. ↑  השמיני-מה? ילדי המגזר מתים על פולקע, באתר ynet, 3 בנובמבר 2013
33. ↑  אתר למנויים בלבד תמר רותם, ערוץ מאיר מציג: על בנים ועל בנים, באתר הארץ, 25 במאי 2013